Investuotojų atrankos kriterijai:

1. Investuotojo veikla, kurią jis planuoja vystyti Teritorijoje, turi atitikti Sumaniosios specializacijos prioritetų įgyvendinimo programos, nuostatas ir bent vieno konkretaus prioriteto bent vieną įgyvendinimo tematiką.
2. Jeigu investuotojas yra mokslo ir studijų institucija, Teritorijoje ji turi vystyti bent vieną iš žemiau įvardintų veiklų:
   * Mokslo ir studijų institucija bendradarbiaujant su inovacinėmis įmonėmis norėtų įsteigti filialą ar biurą Vilniuje, kad galėtų konsoliduoti veiklas su kitomis mokslo ir studijų institucijomis siekiant pritraukti papildomai studentų iš įmonių;
   * Mokslo ir studijų institucija bendradarbiaujant su konsultacinėmis įmonėmis norėtų įsitraukti į verslo-mokslo projektus tam, kad pritraukti papildomai lėšų mokslininkų ir tyrėjų darbo užmokesčiui pakelti, didinant paskatas vykdyti mokslinius tyrimus ir plečiant žmogiškuosius išteklius;
   * Mokslo ir studijų institucija bendradarbiaujant su tarptautinėmis įmonėmis nori plėsti tarptautines programas tam, kad galėtų išplėsti pasiūlą, tuo pačiu padidinant studijų kokybę, prisitraukiant studentų ir dėstytojų iš užsienio.
3. Investuotojo, kuris yra juridinis asmuo, vykdantis MTEPI veiklas, įmonė neturi apribojimų savo veiklai.
4. Investuotojas, kuris yra juridinis asmuo, vykdantis MTEPI veiklas, turi teisinį pagrindą užsiimti ta veikla, kurią ketina pradėti ir (arba) vykdyti Teritorijoje (taikoma tik jeigu LR teisės aktuose yra nustatytas reikalavimas turėti tokį teisinį pagrindą).
5. Investuotojas, kuris yra juridinis asmuo, vykdantis MTEPI veiklas, atitinka nustatytus ekonominės ir finansinės būklės reikalavimus:
   * Vidutinės metinės pajamos (įskaitant investuotojo įmonių grupės pajamas) per paskutinius 3 finansinius metus yra ne mažesnės kaip 200,000 €, o investicijos į MTEPI sritį per šį laikotarpį bent vienais finansiniais metais sudarė ne mažiau nei 1 procentą vidutinių metinių pajamų.
   * Investuotojas nėra sunkumų patirianti įmonė.
6. Savo veikla prisideda prie LR Vyriausybės 2015 m. gruodžio 23 d. nutarimu Nr. 1411 numatytų Teritorijos vystymo 6.8. *ir* 6.1. *ir/arba* 6.2. *ir/arba* 6.3. rodiklių pasiekimo:
   1. pasiekta Teritorijos investicinė vertė – 7,253,362 eurai;
   2. įkurti ne mažiau kaip 6 klasteriai;
   3. sukurta ne mažiau kaip 1,000 naujų darbo vietų;
   4. pritraukta ne mažiau kaip 20 inovatyvių smulkiojo ir vidutinio verslo įmonių;
   5. įkurtos 2 mokslo ir studijų institucijos arba jų filialai;
   6. įrengtas 2,000 kv. metrų verslo inkubatorius;
   7. paruošti ir įrengti 3 hektarų ir 1 000 kv. metrų viešųjų erdvių plotai;
   8. išvystyti 2–3 nauji inovatyvūs produktai, technologijos ar gauti patentai, atitinkantys tarptautinį lygį.

Veikla atitinka Teritorijos galimybes ir tikslus, turi savarankiško vystymosi ir plėtros galimybių, t. y. Investuotojas turi įgyvendinamą verslo planą.